VS001290
Datum: 1994-06-02T02:00:00.000+02:00
datum_sodbe_i_stopnje: 2000-06-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice
fischer: zelo hudi primeri
odskodnina: 17000000 SIT
opombe: II Ips 456/2003. Reviziji tožeče stranke je bilo delno ugodeno, odškodnina za TB je bila s 4.000.000 SIT zvišana na 5.000.000 SIT, odškodnina za skaženost s 300.000 SIT na 1.000.000 SIT in odškodnina za ZŽA s 7.000.000 SIT na 10.000.000 SIT.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Šofer.

## Škodni dogodek

Poškodoval se je v prometni nesreči.

## Poškodba

Prestres možganov, zdrobljen zlom obeh stegnenic, zdrobljen zlom golenične grče desne stegnenice, ki sega v kolenski sklep, zlom vratu leve stegnenice, udarnina prsnega koša, rane in raztrganine na obrazu in tretjem prstu leve roke.

## Telesne bolečine

5000000 SIT Hude 3 tedne, občasne hude 1 mesec, srednje hude 3 mesece, občasne srednje hude 4 mesece, lahke 5 mesecev, nato občasne lahke, ki še trajajo.

#### Hospitalizacija

1 leto; 7 operacij v splošni anesteziji.

#### Ambulantno zdravljenje

Številni pregledi v kirurški in ortopedski ambulanti.

#### Rehabilitacija

14 dni v zdravilišču; fizioterapija.

#### Nevšečnosti med zdravljenjem

Na oddelku za intenzivno terapijo je ležal 6 dni, ves čas je dobival infuzijo in bil vezan na pomoč druge osebe; 65-krat RTG. Več mesecev je moral uporabljati invalidski voziček.

## Strah

1000000 SIT Primarni strah, ko je prišel k zavesti in je trajal do končnega pregleda pri specialistu kirurgu in sprejemu v bolnišnico. Kasneje sekundarni strah, saj je bil večkrat operiran in se je ves čas bal, kako bo hodil in kako opravljal poklic šoferja.

## Zmanjšanje življenjske aktivnosti

10000000 SIT 50-odstotno ZŽA. To, da se je izučil za poklic je brez pomena, ker je invalid II. kategorije in se pričakuje upokojitev kot invalida I. kategorije. Ne more normalno hoditi in pomagati pri delih na kmetiji staršev, ne more se ukvarjati s športom, omejen je prav na vseh področjih in izboljšanja ni pričakovati.

## Skaženost

1000000 SIT Ima brazgotine po telesu, najbolj ga kazi uporaba bergel pri hoji, ki opozarja na tožnikovo invalidnost, kar vpliva na razmerja v družbi na sploh in pri stikih z dekleti.

---

ZOR člen 200, 203